1664



Események

Határozott dátumú események 
 január 21. – A téli hadjárat; részben Zrínyi vezetésével magyar-horvát-osztrák-rajnai sereg indul el a Dráva vonalán Eszék felé.
 január 22. – Berzence bevétele.
 január 24. – Babócsa bevétele.
 január 27. – Pécs ostroma.
 február 1. – Az eszéki híd elpusztítása.
 április 21. – Kanizsa ostroma. (Zrínyi Miklós horvát bán és császári tábornok vezette nemesi csapatok és császári seregek április és május között körülzárják Kanizsát, de a felmentő török hadak elől június elején visszavonulnak Zrínyiújvárra.)
 május 3. – Jean-Louis de Souches elfoglalja Nyitrát.
 május 16. – A zsarnócai győzelem.
 május 30. – Köprülü Ahmed nagyvezír hada visszavonulásra kényszeríti a keresztény erőket Kanizsa alól. (Zrínyi Miklóst leváltják főparancsnoki tisztéből.)
 június 2. – A törökök körülveszik Zrínyiújvárat és megkezdik annak ostromát.
 június 4. – Raimondo Montecuccoli császári generális kézhez kapja I. Lipót saját kezű parancsát, hogy induljon Zrínyiújvárra és vegye át a szövetséges csapatok irányítását.
 június 14. – De Souches elfoglalja Lévát.
 július 19. – De Souches győzelme Szentbenedeknél a Felvidéken.
 június 30. – Zrínyiújvárt elfoglalja a nagyvezír. (A vár egyik oldalát felrobbantották a törökök, és a meginduló előrenyomulás elsöpörte az Albert Tasso várkapitány vezette védelmet. 800 katona veszett oda, köztük maga Tasso is.)
 július 7. – Köprülü nagyvezír felrobbantatja Zrínyiújvárat.
 július 12. – A török sereg elvonul Zrínyiújvár romjai alól Kanizsa irányába.
 július 26–27. – A törökök a körmendi ütközetben alulmaradnak a Rába-átjárót védő magyar-horvát-francia sereggel szemben.
 augusztus 1. – A szentgotthárdi csata. (Raimondo Montecuccoli osztrák főparancsnok vezette szövetséges sereg nagy győzelmet arat a törökök felett.)
 augusztus 10. – A vasvári béke megkötése. (I. Lipót a status quo visszaállítása mellett átadja a törökök eddigi hódítását.)
 szeptember 27. – A vasvári béke nyilvánosságra kerülése.
 november 18. – A kursaneci erdőben Zrínyi Miklós bán vadászat közben egy megsebesített vadkan áldozata lesz.

Határozatlan dátumú események 
 az év eleje – Bosnyák Iszmail budai pasát nevezik ki az elhunyt Kösze Ali helyett boszniai pasává és magyarországi szerdárrá.
 az év folyamán – A Szilády Áron Református Gimnázium (Kiskunhalas) ősének a Schola Reformata Halasiensis-nek a megalakulása.

Az év témái

1664 az irodalomban

1664 a tudományban

Születések 
 február 6. – II. Musztafa, az Oszmán Birodalom 23. szultánja († 1703)
 február 24. – Thomas Newcomen kovács, vízvezetékszerelő, bádogos, valamint baptista laikus prédikátor († 1729)
 március 25. – Harruckern János György német származású magyar nagybirtokos († 1742)
 június 3. – Rachel Ruysch holland festőművész († 1750)
 augusztus 20. – Pálffy János, tábornok, később Magyarország főparancsnoka († 1751)

Halálozások 
 február 8. – Beniczky Péter aranysarkantyús vitéz, a magyar barokk nemesi költészet alakja (* 1603)
 február 27. – Ivan Bohun legendás zaporozsjei kozák vezér
 július 16. – Andreas Gryphius német költő és színműíró, a német barokk irodalom kiemelkedő alakja (* 1616)
 augusztus 1. – Bosnyák Iszmail boszniai pasa és magyarországi szerdár (* ?)
 november 18. – gróf Zrínyi Miklós költő, hadvezér (* 1620)

Jegyzetek 

 
17. század